നിങ്ങള് വനിതാ ക്രിക്കറ്റിനെ പിന്തുണയ്ക്കുന്നില്ലെങ്കില് പുരുഷ ടീമിനെ ഇങ്ങോട്ടേയ്ക്ക് അയക്കേണ്ട, താലിബാന് മറുപടിയുമായി ക്രിക്കറ്റ് ഓസ്ട്രേലിയ സിഡ്നി : വനിതകളെ സ്പോര്ടിസില് നിന്നും വിലക്കിയ താലിബാന് ചുട്ട മറുപടിയുമായി ഓസ്ട്രേലിയന് ക്രിക്കറ്റ് ബോര്ഡായ ക്രിക്കറ്റ് ഓസ്ട്രേലിയ. സ്ത്രീകളെ കളിക്കുവാന് അനുവദിക്കുന്നില്ലെങ്കില് അഫ്ഗാനിസ്ഥാന് പുരുഷ ടീമുമായി നവംബറില് നടത്താന് നിശ്ചയിച്ചിരുന്ന മത്സരങ്ങളില് നിന്നും പിന്മാറുമെന്നാണ് ക്രിക്കറ്റ് ഓസ്ട്രേലിയ അറിയിച്ചത്. ഓസ്ട്രേലിയയുടെയും അഫ്ഗാനിസ്ഥാന്റെയും പുരുഷ ടീമുകള് നവംബര് 27 മുതല് ബ്ലണ്ട്സ്റ്റോണ് അരീനയില് ടെസ്റ്റ് മത്സരം നടത്താനാണ് തീരുമാനിച്ചിരുന്നത്. ലോകമെമ്ബാടുമുള്ള വനിതാ ക്രിക്കറ്റിന്റെ വളര്ച്ച ക്രിക്കറ്റ് ഓസ്ട്രേലിയയെ സംബന്ധിച്ചിടത്തോളം വളരെ വലുതാണെന്ന് പ്രസ്താവനയില് അറിയിച്ചിട്ടുണ്ട്. താലിബാന്റെ തീരുമാനത്തോടുള്ള പ്രതിഷേധ സൂചകമായിട്ടാണ് ക്രിക്കറ്റ് ഓസ്ട്രേലിയ ഇത്തരമൊരു കടുത്ത തീരുമാനം എടുത്തത്. അഫ്ഗാനിസ്ഥാന് ക്രിക്കറ്റ് ബോര്ഡ് എസിബി തങ്ങളുടെ ആദ്യ വനിതാ ദേശീയ ടീമിനെ മത്സരിപ്പിക്കുവാന് തയ്യാറെടുക്കുന്ന അവസരത്തിലാണ്, പുതുതായി രാജ്യം കീഴ്പ്പെടുത്തി ഭരണം സ്ഥാപിച്ച താലിബാന് ഭീകരര് വിലക്കുമായി വന്നത്. സ്പോര്ട്സില് പങ്കെടുക്കുമ്ബോള് സ്ത്രീകളുടെ ശരീരം പുറത്ത് കാണുമെന്ന കാരണത്താലാണ് വനിതകളെ സ്പോര്ട്സില് നിന്നും വിലക്കാന് താലിബാന് സര്ക്കാര് തീരുമാനിച്ചത്.